ჰარი გილბი

ჰარი გილბი (დ. 21 აგვისტო, 2001)Harry Gilby auf Famous Birthdays, abgerufen am 25. Juni 2022. (englisch) — ინგლისელი მსახიობი. იგი ცნობილია ახალგაზრდა ჯონ რონალდ რუელ ტოლკინის როლით ფილმში „ტოლკინი“ (2019) და ათელსტანის შესრულებით სერიალის „უკანასკნელი სამეფო“ მეხუთე სეზონში (2022) და მის გაგრძელებულ ფილმში „უკანასკნელი სამეფო: შვიდი მეფე უნდა მოკვდეს“ (2023).

ადრეული ცხოვრება
ჰარი გილბი დაიბადა 2001 წელს, ინგლისის ქალაქ ნოტინგემში, ნილ და ჰელენ გილბების ოჯახში.IMDb: Biografie Harry Gilby, abgerufen am 25. Juni 2022. იგი სწავლობდა სატონ ბონინგტონის დაწყებით სკოლაში, ხოლო 11 წლის ასაკში სწავლა გააგრძელა ტრენტის კოლეჯში-ში. 12 წლის ასაკიდან მსახიობობას სწავლობდა ნოტინგემის სატელევიზიო სახელოსნოში.
გილბიმ შეასრულა ნათანის როლი მიუზიკლის „სრული მონტი“ ორიგინალურ სამსახიობო შემადგენლობაში, რომელიც ლონდონის უესტ-ენდში, ნოელ კოვარდის თეატრში იდგმებოდა.

კარიერა
გილბის სატელევიზიო დებიუტი შედგა 2016 წელს, როდესაც მან სოფლის ბიჭის როლი შეასრულა სერიალ „იერიქოს“ ერთ ეპიზოდში. 2017 წელს ითამაშა ფილმში „უბრალოდ ჩარლი“, სადაც განასახიერა ჩარლი ლინდსი, ტრანსგენდერი გოგონა, რომელსაც ფეხბურთის თამაშის განსაკუთრებული ნიჭი აქვს. ამ როლისთვის გილბი ნომინირებული იყო „ყველაზე პერსპექტიული ახალბედას“ კატეგორიაში British Independent Film Awards-ზეVariety: 'Lady Macbeth' Tops Nominations for British Independent Film Awards von Stewart Clarke vom 1. November 2017, abgerufen am 25. Juni 2022. (englisch) და „საუკეთესო ახალბედის“ კატეგორიაში National Film Awards UK 2018-ზე.IMDb: Release Info Evie, abgerufen am 22. Juni 2022.

2018 წელს მან არლოს როლი შეასრულა მოკლემეტრაჟიან ფილმში „ევი“. 2019 წელს გილბიმ განასახიერა მწერლის, ჯ. რ. რ. ტოლკინის ახალგაზრდა ვერსია ბიოგრაფიულ ფილმში „ტოლკინი“.
ამავე პერიოდში მონაწილეობდა სერიალში „მსხვერპლი“, სადაც სამი ეპიზოდის განმავლობაში თამაშობდა ტობი უილიამსს, ლეიკემიით დაავადებულ ბიჭს.

2020 წელს მან შეასრულა რობინ მარტინის როლი ბრიტანულ დეტექტიურ დრამაში „გრანჩესტერი“.
2022 წელს გილბიმ მიიღო ათელსტანის როლი სერიალის „უკანასკნელი სამეფო“ მეხუთე სეზონში. 
2023 წელს კი იგივე როლი გაიმეორა სრულმეტრაჟიან გაგრძელებაში „უკანასკნელი სამეფო: შვიდი მეფე უნდა მოკვდეს“.

იმავე წელს მან ითამაშა ედი ჰოლგეიტის როლი მოკლემეტრაჟიან ფილმში „ადამიანის ნაკეთი“, რისთვისაც დაჯილდოვდა „საუკეთესო მსახიობის“ პრიზით Soho London Independent Film Festival-ზე.

2024 წელს გილბიმ შეასრულა რუპერტის როლი BBC Three-ის სერიალში „საზღვრები“ და სერიალის მეორე სეზონში დაგეგმილია მისი დაბრუნება.

2025 წელს მან ითამაშა დენის როლი ბრიტანულ რომანტიკულ კომედიაში „ჩემი ბრალი: ლონდონი“, რომელიც ეფუძნება მერსედეს რონის წიგნების სერიას „Culpables“.
ასევე მოსალოდნელია მისი მონაწილეობა Amazon Prime Video-ის სერიალში „ბოროტება“.

ფილმოგრაფია

ფილმები
 წელი  სათაური  როლი  შენიშვნა 2017  უბრალოდ ჩარლი  ჩარლი ლინდსი  2018  ევი  არლო  მოკლემეტრაჟიანი ფილმი 2019  ტოლკინი  ახალგაზრდა ჯ. რ. რ. ტოლკინი  2023  ადამიანის ნაკეთი  ედი ჰოლგეიტი  მოკლემეტრაჟიანი ფილმი 2025  ჩემი ბრალი: ლონდონი  დენი 

ტელევიზია
 წელი  სათაური  როლი  შენიშვნა 2016  იერიქო  სოფლის ბიჭი  1 ეპიზოდი 2019  მსხვერპლი  ტობი უილიამსი  3 ეპიზოდი 2020  გრანჩესტერი  რობინ მარტინი  ს5, ე6 2022  უკანასკნელი სამეფო  ათელსტანი  მთავარი როლი; 10 ეპიზოდი 2023  უკანასკნელი სამეფო: შვიდი მეფე უნდა მოკვდეს  ათელსტანი  სატელევიზიო ფილმი 2024  პანსიონერები  რუპერტი  6 ეპიზოდი 2025  ბოროტება  კიტ ტანერი  5 ეპიზოდი

ჯილდოები და ნომინაციები
 წელი  ჯილდო  კატეგორია  ნამუშევარი  შედეგი 2017  British Independent Film Awards  ყველაზე პერსპექტიული ახალბედა  „უბრალოდ ჩარლი“  ნომინაცია 2018  National Film Awards UK  საუკეთესო ახალბედა  ნომინაცია

რესურსები ინტერნეტში


სქოლიო

კატეგორია:ცოცხალი ადამიანები
კატეგორია:დაბადებული 21 აგვისტო
კატეგორია:დაბადებული 2001
კატეგორია:დაბადებული 2000-იანები
კატეგორია:დაბადებული XI საუკუნე
კატეგორია:ინგლისელი მამაკაცები
კატეგორია:ინგლისელი მსახიობები
კატეგორია:ინგლისელი მამაკაცი მსახიობები